Lefoko la Modimo le bua ka lefatshe le batho ba tla tshelang mmogo mo go lone ba ratana. Batho ga ba kitla ba boifa sepe e bile ga go ope yo o tla ba utlwisang botlhoko.—Bala Mika 4:3, 4. Ka 1950, bakaulengwe kwa Indonesia ba ne ba setse ba feditse dingwaga di ka nna lesome ba itshoketse dintwa. Mme ba ne ba lebanwe ke namane e tona ya tiro. Ba ne ba tla kgona jang go rerela batho ba le dimilione ba ba tlhanaselang kwa Indonesia? Mo matlhong a motho, go ne go lebega tiro eo e ka se kgonege! Le fa go ntse jalo, e re ka bakaulengwe ba ne ba na le tumelo, ba ne ba tswelela ba rera, ba tlhatswegile pelo gore Jehofa o tla ‘romela badiri mo thobong ya gagwe.’ (Math. 9:38) Mme Jehofa o ne a dira fela jalo. Ka lone letsatsi leo, Gabriel o ne a kopa batsadi ba gagwe gore ba founele rremogolo le mmèmogolo ba ba nnang kwa Argentina ba dirisa mokgwa wa go buisana ba bonana ka bidio. Gabriel o ne a tlhalosetsa rremogoloagwe ka botlhokwa jwa go ithuta Baebele mme a mo raya a re: “Rremogolo, a o batla go ithuta Baebele le nna?” O ne a dumela. Gabriel o ne a ithuta le rremogoloagwe a dirisa boroutšhara jwa Reetsa Modimo Mme o Tshelele Ruri. E re ka boobabedi ba ne ba sa itse go bala sentle, ba ne ba ikatisa go sa le gale. Nako nngwe le nngwe pele ga thuto ya bone, Gabriel o ne a baakanyetsa a bo a apara hempe le thae.